Sloth

Sloth () merupakan nama bahasa Inggeris merujuk kepada enam spesies mamalia bersaiz sederhana dalam famili Megalonychidae (sloth berjari kaki dua) dan Bradypodidae (berjari kaki tiga), sebahagian order Pilosa. Sloth adalah haiwan arboreal (tinggal di pokok) penghuni hutan hujan Amerika Tengah dan Amerika Selatan. Sloth bergerak secara perlahan-lahan. 

 Etimologi 
Nama Inggerisnya bermaksud "kemalasan" (sinonim lain: laziness), ia kata kembar slow "perlahan". Nama diketahui dalam kalangan penduduk asli hutan Brazil ialah a'í dalam bahasa Tupi sempena bunyi jeritannya.

 Taksonomi 
Haiwan-haiwan ini dalam superorder mamalia berplasenta Xenarthra yang mula wujud di benua Amerika Selatan sekitar 60 juta dahulu.

Terdapat dua superfamili dalam suborder Folivora yang masih terselamat dan berterusan wujud pada hari ini:

 Megatheroidea
 Bradypodidae - berjari tiga, empat spesies dikenali
 Bradypus variegatus - spesies paling lazim di hutan Neotropik Amerika Tengah dan Selatan.
 Bradypus tridactylus, menghuni hutan tropika utara benua Amerika Selatan. Spesies ini mula membeza dengan B. variegatus sekitar 6 juta tahun dahulu.
 Bradypus torquatus, bertaburan di Hutan Atlantik pesisiran barat daya Brazil.
 Bradypus pygmaeus, bertaburan di pulau Isla Escudo de Veraguas tidak jauh dari Panama.

 Mylodontoidea
 Choloepodidae, berjari dua - dua spesies dikenali:
Choloepus didactylus, betaburan di Venezuela, rantau Guayana, Colombia, Ecuador, Peru, dan kawasan utara sungai Amazon di Brazil.
 Choloepus hoffmanni bertaburan di dua kawasan hutan tropika dibahagikan banjaran Andes: kawasan pertama menjangkau dari timur Honduras ke Ecuador barat manakala kawasan kedua merangkumi timur Peru, barat Brazil dan utara Bolivia.

 Tabiat 

 Pergerakan 
Haiwan ini hanya mampu bergerak seperlunya pada kelajuan purata 4 meter seminit dan 4.5 meter paling laju menjauhi pemangsa di dedahan pokok; di tanah pula kelajuan ini mengurang kepada  seminit. Sloth berjari dua lebih cepat bergerak di antara pohon-pohon berbanding sloth yang berjari tiga.

Genus Folivora ini mampu berenang dengan baik menggunakan tangan panjang, ia mampu mencapai kelajuan sebanyak 13.5 meter seminit menyeberangi sungai dari satu daratan atau pulau ke satu daratan yang lain.

 Pemakanan 
Sloth memakan daun Cecropia.

 Rujukan 

Kategori:Pilosa